Baby Shark
**«Baby Shark»,** շնաձկների ընտանիքի մասին մանկական երգ։ Pinkfong կորեական նախագծով տեսահոլովակը դարձել է հայտնի վիրուսային տեսանյութ. ՅուԹյուբում երգը լսվել է 6 մլրդ անգամ։ 2018 թվականի աշնանը երգը 11 շաբաթ եղել է Kid Digital Song Sales հիթ-շքերթի առաջին տեղում։

Պատմություն
-----------

«Baby Shark»-ը եղել է խարույկի մասին երգ, որտեղ շնաձկների ընտանիքի յուրաքանչյուր անդամ ներկայացվել է ձեռքերի տարբեր շարժումներով։ Տարբեր տարբերակներում շնաձկները որսում են ձկների, ուտում են նավաստի կամ սպանում են մարդկանց, ովքեր հետո հայտնվում են երկնքում։

### Գերմանական տարբերակ

«Baby Shark»-ի պարային տարբերակն առաջին անգամ առցանց տարածվել է Յություբում 2007 թվականին՝ «Kleiner Hai» անվանումով տեսահոլովակի միջոցով, որը հրապարակվել է Ալեքսանդրա Մյուլլերի (գերմ.՝ Alexandra Müller) կողմից, որը նաև հայտնի է alemue բեմական կեղծանվամբ։ Այս տարբերակը կապված է Ծնոտներ ֆիլմի երաժշտության հետ, որտեղ պատմվում է փոքրիկ շնաձկան մասին, ով մեծանում է և ուտում է լողորդի։ Տեսահոլովակը շատ արագ ձեռք է բերել հայտնիություն։ Երգը հասել է առավելագույնին՝ գերմանական հիթ-շքերթի 25-րդ տեղում և ավստրիական հիթ-շքերթի 21-րդ տեղում։ Երգի և օրիգինալ տեսահոլովակի հիման վրա Յություբ համայնքը ստեղծել է հայտնի երաժշտական տեսահոլովակ, որը քրաուդսորսինգի տիպիկ օրինակ է։ Երգի գերմանական տարբերակը մնում է հայտնի գերմանական երիտասարդական խմբերի շրջանում և մի քանի տարբերակներ (նաև գերմաներենի տարբեր բարբառներով) հրապարակվել են այն պահից հետո, երբ նրանք 2007 թվականին առաջին անգամ ձեռք են բերում հայտնիություն։

### Pinkfong-ի տարբերակ

«Baby Shark» երգը հանրածանոթ է դարձել Pinkfong-ի կողմից թողարկված տեսանյութով, որը Հարավային Կորեայի SmartStudy մեդիա-սթարթափի կրթական ապրանքանիշն է, որը կոչվում է «Baby Shark» (հանգըլ: 상어 가족; կոր․ նոր ռոմ․: Sang-eo Gajok), թողարկվել է 2015 թվականի նոյեմբերի 25-ին և ունեցել է 2 մլրդ-ից ավելի դիտում։ Այս տարբերակը սկսվում է չեխ կոմպոզիտոր Անտոնին Դվորժակի սիմֆոնիա № 9-ով , որը հիշեցնում է Ծնոտներ ֆիլմի երաժշտությունը։ Երգում պատմվում է շնաձկների ընտանիքի մասին, որոնք որսում են ձկներին։

2017 թվականին Ինդոնեզիայում տեսահոլովակը դարձել է վիրուսային, և տարիների ընթացքում տարածվել է ասիական շատ երկրներում՝ հատկապես Հարավարևելյան Ասիայում։ Բջջային հավելվածը ներառվել է 2017 թվականին Հարավային Կորեայի, Բանգլադեշի, Սինգապուրի, Հոնկոնգի, Ինդոնեզիայի և նման երկրներում ընտանեկան հավելվածների (family apps) կատեգորիայում ամենածանրաբեռնվածների տասնյակում, «Baby Shark» երգի պարային տարբերակը թողարկվել է 2016 թվականի հունիսի 17-ին և ստացել է ավելի քան 2 մլրդ դիտում ամբողջ աշխարհում՝ դառնալով Յություբի 26-րդ ամենադիտվող տեսահոլովակը։

Իր ճանաչվածության համար, նա խթանել է օնլայն պարերի հանդեպ ընդհանուր հետաքրքրվածություն ամբողջ աշխարհում, այդ ժամանակ մեջբերելով՝ «Հաջորդ մեծ գործը՝ Gangnam Style-ի իշխելուց հետո»։ Քեյ փոփ խմբերը՝ Girls' Generation, Twice, Red Velvet, Blackpink սկսեցին խթանել այս վիրուսային երգի տարածումը՝ քավր տարբերակների և պարերի միջոցով՝ մասնավորապես իրենց հեռուստաշոուների և համերգների ժամանակ։ 2018 թվականի օգոստոսին երգը սկսեց տարածվել Եվրոպայում և Ամերիկայում։ 2018 թվականի սեպտեմբերին Էլեն Դեջեներեսը իր Էլեն ԴեՋեներեսի շոուի ժամանակ ցույց է տվել իր սեփական տարբերակը, իսկ Ջեյմս Քորդենը իր տարբերակը ցույց է տվել «The Late Late Show with James Corden» շոուի ժամանակ։ 2018 թվականի դեկտեմբերի սկզբին երգը եղել է The X Factor հեռուստահաղորդման մեջ, քանի որ դա խնդրել էր Էրիկը՝ ժյուրիի գլխավոր անդամի և պրոդյուսեր Սայմոն Քաուելի չորս տարեկան որդին։

Անգլերեն տարբերակում միայն թվարկվում է շնաձկների ընտանիքը, իսկ կորեական տարբերակում ասվում է՝ մայրիկ շնաձուկը «համակրելի է», հայրիկ շնաձուկը՝ «ուժեղ», տատիկ շնաձուկը՝ «բարի», իսկ պապիկ շնաձուկը՝ «խիստ»։ 2018 թվականի հարավկորեական *Kyunghyang Shinmun* թերթը հրապարակել է առաջադեմ հոդված, որը երգի տեքստը դատապարտում է որպես խտրականական։

«Johnny Johnny Yes Papa» ինտերնետային երգի բառերը խառնվել են «Baby Shark»-ի տեքստի հետ։

2012 թվականի փոփոխության հետ կապված, երբ Billboard Hot 100 երաժշտական չարթերում սկսել են հաշվի առնել նաև Յություբումում երաժշտական տեսահոլովակների առցանց դիտումները, «Baby Shark»-ը միանգամից Billboard Top 100 է ներխուժել 32-րդ հորիզոնականով, որը սկսվել է 2019 թվականի հունվարի 7-ին (պաշտոնական հիթ-շքերթը ՝ հունվարի 12-ին)։

Ռուսական տարբերակով երգը և տեսահոլովակը գոյություն ունեն «Kote TV» ալիքում։

Տարեկան ամփոփիչ հիթ-շքերթներ
----------------------------

| հիթ-շքերթներ (2019) | Դիրք |
| --- | --- |
| կանադա (Canadian Hot 100) | 85 |
| UK Singles (Official Charts Company) | 48 |
| US *Billboard* Hot 100 | 75 |

Ծանոթագրություններ
------------------

1. ↑   «Baby Shark»
2. ↑  Rutherford, Kevin (2019 թ․ հունվարի 8). «'Baby Shark' Debuts in Billboard Hot 100's Top 40». *Billboard*. Վերցված է 2019 թ․ հունվարի 11-ին.
3. ↑  Valens, Ana (2018 թ․ նոյեմբերի 18). «'Baby Shark' reminds us of the past—and that's what makes it a great meme». *The Daily Dot*. Վերցված է 2018 թ․ նոյեմբերի 19-ին.
4. ↑  Оригинальные источники «Kleiner Hai» от Александры Мюллер (Alexandra Müller):

	* Kleiner Hai feat. Alemuel - Official Video! (2008)
	* Kleiner Hai feat. Alemuel (Live) (2012)
	* Kleiner Hai - Mit einem Kinderlied zum Internethit (Интервью; 22 окт. 2018)
5. ↑  «Where did the Baby Shark song come from?». *Evening Standard*. 2018 թ․ սեպտեմբերի 5. Վերցված է 2018 թ․ հոկտեմբերի 6-ին.
6. ↑  Pineros, Benjamin (2018 թ․ սեպտեմբերի 18). «Sexism, German memes and right-wing chants: Behind the 'Baby Shark' viral sensation». *Techly*. Արխիվացված է օրիգինալից 2018 թ․ հոկտեմբերի 6-ին. Վերցված է 2018 թ․ հոկտեմբերի 6-ին.
7. ↑  «Alemuel Biografie». *last fm*. Վերցված է 2018 թ․ հոկտեմբերի 6-ին.
8. ↑  «Schnappt der "kleine Hai" nach "Schnappi"?». Bild Zeitung online. 2008 թ․ մայիսի 29.
9. ↑  «Offizielle Deutsche Charts - Offizielle Deutsche Charts». *www.offiziellecharts.de* (գերմաներեն). Վերցված է 2018 թ․ նոյեմբերի 2-ին.
10. ↑  Hung, Steffen. «Kleiner Hai feat. Alemuel - Kleiner Hai - dim dim...». *austriancharts.at*. Վերցված է 2018 թ․ նոյեմբերի 2-ին.
11. ↑  Hassendoerper. «WRS Baby Hai». *YouTube*. Վերցված է 2018 թ․ հոկտեմբերի 5-ին.
12. ↑  «Baby Shark | Animal Songs | PINKFONG Songs for Children». 2015 թ․ նոյեմբերի 25. Վերցված է 2018 թ․ դեկտեմբերի 13-ին.
13. ↑  Sen, Indrani. «The story behind the astonishingly viral Baby Shark YouTube video». *Quartzy*. Վերցված է 2018 թ․ հոկտեմբերի 7-ին.
14. ↑  «PINKFONG» – via Facebook.
15. ↑  «Baby Shark Dance | Sing and Dance! | Animal Songs | PINKFONG Songs for Children». 2016 թ․ հունիսի 17. Վերցված է 2018 թ․ սեպտեմբերի 7-ին.
16. ↑  «Who Is Behind The Viral 'Baby Shark' Song And How Is It Taking Over Our Lives?». *Rojakdaily.com*. Վերցված է 2017 թ․ հոկտեմբերի 16-ին.
17. ↑  Ramirez, Elaine. «How This 'Baby Shark' Video Went Insanely Viral In Indonesia». *Forbes*.
18. ↑  «"Baby Shark" Dance Craze From South Korea Dominates Online World». Phil News. 2017 թ․ սեպտեմբերի 27. Վերցված է 2017 թ․ հոկտեմբերի 30-ին.
19. ↑  Sen, Indrani (2018 թ․ օգոստոսի 27). «The story behind the astonishingly viral Baby Shark YouTube video». *Quartz*. Վերցված է 2018 թ․ օգոստոսի 30-ին.
20. ↑  «James Corden, Ellen, and The Internet: Why is Everyone Dancing to 'Baby Shark' Nursery Jingle?». *News18*. 2018 թ․ հոկտեմբերի 3. Վերցված է 2018 թ․ հոկտեմբերի 7-ին.
21. ↑  Dosani, Rishma (2018 թ․ դեկտեմբերի 2). «Simon Cowell's son Eric makes X Factor debut as Baby Shark opens final show». *Metro*. Վերցված է 2018 թ․ դեկտեմբերի 3-ին.
22. ↑  «People Are Freaking Out Over This "Johnny Johnny" And "Baby Shark" Video Mashup». *BuzzFeed News*. Վերցված է 2018 թ․ դեկտեմբերի 8-ին.
23. ↑  Victor, Daniel (2019 թ․ հունվարի 10). «Baby Shark (Doo Doo Doo Doo Doo Doo) Billboard Chart (Doo Doo Doo Doo Doo Doo)». *The New York Times*. Վերցված է 2019 թ․ հունվարի 11-ին.
24. ↑  Акулёнок я туруру 1 час/Shark tururu 1 hours.
25. ↑  Акуленок Танцы для детей.
26. ↑  «Canadian Hot 100 – Year-End 2019». *Billboard*. Վերցված է 2019 թ․ դեկտեմբերի 6-ին.
27. ↑  «End of Year Singles Chart Top 100 – 2019». Official Charts Company. Վերցված է 2020 թ․ հունվարի 4-ին.
28. ↑  «Hot 100 Songs – Year-End 2019». *Billboard*. Վերցված է 2019 թ․ դեկտեմբերի 6-ին.

Արտաքին հղումներ
----------------

* «Baby Shark» (Baby Shark Dance, PINKFONG Songs for Children)
* «Baby Shark on the X Factor Final UK 2018» (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Baby Shark» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |